ຜູ້ອາວຸໂສ ອາຍຸ 65 ຂຶ້ນໄປ ໄດ້ສັກຢາກັນ COVID ແລ້ວ, ຕໍ່ໄປຈະແມ່ນຫຍັງ ສຳລັບເຂົາເຈົ້າ
ຫຼາຍກວ່າ 100 ລ້ານຄົນໃນ ສະຫະລັດ ແມ່ນໄດ້ຮັບຢາວັກຊີນ COVID ຢ່າງໜ້ອຍນຶ່ງໂດສ. ຄົນອາເມຣິກັນ ອາຍຸສູງກວ່າ 65 ປີຈຳນວນຫຼາຍກວ່າເຄິ່ງນຶ່ງ ແມ່ນໄດ້ສັກຢາຄົບແລ້ວ. 
ສຳລັບຜູ້ເຖົ້າຄົນ ອາເມຣິກັນ ຜູ້ທີ່ໃນທີ່ສຸດໄດ້ຮັບການສັກຢາກັນ COVID-19 ນັ້ນ, ຊີວິດອາດໄດ້ກັບຄືນສູ່ສະພາບທີ່ຂ້ອນຂ້າງຈະປົກກະຕິແລ້ວ ນັກຂ່າວ ວີໂອເອ ເລເຊຍ ບາກາເລັດສ໌ ມີລາຍ ງານ, ຊຶ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ສຳລັບຜູ້ເຖົ້າຄົນອາເມຣິກັນ ຫຼາຍລ້ານຄົນ, ໂລກຂອງເຂົາເຈົ້າໄດ້ຫົດລົງເທົ່າກັບຂະໜາດຂອງເຮືອນຂອງເຂົາເຈົ້າໃນປີທີ່ຜ່ານມາ ຍ້ອນມີຄວາມສ່ຽງເປັນພິເສດຕໍ່ໄວຣັສໂຄໂຣນາ ທ່ານ ໄມຄ໌ ລິນເວີ, ອາຈານສອນຢູ່ມະຫາວິທະຍາໄລ ໄດ້ກ່າວວ່າ “ນີ້ແມ່ນໂລກຂອງພວກເຮົາ, ມັນໄດ້ເປັນໂລກຂອງພວກເຮົາເປັນເວລານຶ່ງປີ ” ນັບຕັ້ງແຕ່ໂຣກລະບາດໄດ້ກະທົບຕໍ່ ສະຫະລັດ ໃນເດືອນມີນາ 2020, ທ່ານ ໄມຄ໌ ລິນເວີ ແມ່ນໄດ້ຕັດສິນໃຈທີ່ຈະແຍກຕົວຢູ່ປ່ຽວຢ່າງເຕັມທີ່ ທ່ານ ແລະ ພັນລະຍາຂອງທ່ານແມ່ນມີອາຍຸສູງກວ່າ 70 ປີ, ແລະ ທ່ານກໍ ເປັນໂຣກຫືດດ້ວຍ ສະ ນັ້ນ, ສະລັບສອງສາມີພັນລະຍາດັ່ງກ່າວ, ຄວາມສ່ຽງໃນການຕິດ COVID-19 ນັ້ນແມ່ນໜັກກວ່າຄວາມເບື່ອໜ່າຍ ແລະ ຄວາມເຫງົາ ທ່ານ ໄມຄ໌ ລິນເວີ, ກ່າວວ່າ “ພວກເຮົາບໍ່ໄດ້ອອກຈາກບ້ານ ນອກຈາກຄັ້ງນຶ່ງ ຫຼື ສອງຄັ້ງເພື່ອໄປຍ່າງ ແລະ ເວລາພວກເຮົາຍ່າງ, ພວກເຮົາຈະໃສ່ໜ້າກາກຕະຫຼອດ, ພວກເຮົາມີແຕ່ຍ່າງອ້ອມໝູ່ບ້ານເທົ່ານັ້ນ ” ເຂົາເຈົ້າຍັງບໍ່ໄດ້ມີຂໍ້ຍົກເວັ້ນເພື່ອຢ້ຽມຢາມລູກສາວຂອງເຂົາເຈົ້າ ທີ່ອາໄສຢູ່ຂ້າມຟາກຂອງຖະ ນົນ ທ່ານ ໄມຄ໌ ລິນເວີ ໄດ້ກ່າວວ່າ “50 ຟີດ, ຂ້າມຖະນົນ ຂ້າພະເຈົ້າໝາຍເຖິງຂ້າມຖະໜົນແທ້ໆ ແຕ່ວ່າພວກເຮົາກໍອາດຈະຢູ່ຫ່າງກັນ 20 ພັນໄມເຊັ່ນກັນ ” ແຕ່ຕອນນີ້, ທ່ານ ລິນເວີ ແມ່ນກຳລັງນັບຖອຍຫຼັງຈົນກວ່າຄອບຄົວຂອງເຂົາເຈົ້າຈະໄດ້ຮັບປະທານອາຫານຄໍ່ານຳກັນເປັນຄັ້ງທຳອິດໃນຮອບດົນກວ່ານຶ່ງປີ ແຕ່ນັ້ນກໍແມ່ນຍ້ອນວ່າ ທ່ານໄດ້ສັກຢາວັກຊີນ COVID ສອງໂດສແລ້ວ, ໃນຂະນະທີ່ ພັນລະຍາຂອງທ່ານແມ່ນກຳລັງຖ້າສັກຄັ້ງທີສອງຢູ່ ທ່ານ ໄມຄ໌ ລິນເວີ ໄດ້ກ່າວວ່າ “ນັ້ນແມ່ນການອອກນອກບ້ານຄັ້ງໃຫຍ່ຂອງພວກ ເຮົາ ຈະເວົ້າແລ້ວກໍແມ່ນການສະຫຼອງອອກຈາກບ້ານຂອງພວກເຮົາ ລູກສາວອີກຄົນນຶ່ງຂອງພວກເຮົາ, ຜູ້ທີ່ອາໄສຢູ່ໃນລັດ ນິວ ເຈີຊີ ພວກເຮົາມີແຜນທີ່ຈະ ຂີ່ລົດໄຟອີກຄັ້ງ ພວກເຮົາເຄີຍຂີ່ລົດໄຟຂຶ້ນໄປຫາລັດ ນິວ ເຈີຊີ ນັ້ນເກືອບທຸກໆ ສອງສາມເດືອນ ເພື່ອໄປຢາມລາວ, ເພາະວ່າລາວມີລູກສອງຄົນ ” ທ່ານ ເອັດເຫວີດ ແລະ ທ່ານນາງ ມາໄຣກີ ເກໂຣ ໄດ້ພົບຕົນເອງຢູ່ໃນສະຖານະການທີ່ຄ້າຍຄືກັນ ລູກຊາຍຂອງເຂົາເຈົ້າອາໄສຢູ່ໃກ້ຫຼາຍ, ແຕ່ເຂົາເຈົ້າຍັງ ບໍ່ສາມາດທີ່ຈະກອດກັນດົນກວ່ານຶ່ງປີແລ້ວ ທ່ານນາງ ມາໄຣກີ ເກໂຣ, ຄູພິເສດ ໄດ້ກ່າວວ່າ “ຂ້າພະເຈົ້າຄິດວ່າລູກຊາຍຂອງເຈົ້າຢູ່ໜີ້ ແລະ ລູກໄພ້ຢູ່ໜີ້ປີເຄິ່ງ, ອາໄສຢູ່ໃນບໍລິເວນນີ້ ແລະ ບໍ່ສາມາດ ທີ່ຈະກອດເຂົາເຈົ້າ ຫຼື ຢູ່ໃກ້ເຂົາເຈົ້າ, ຫຼື ບໍ່ໄດ້ເຫັນເຂົາເຈົ້າຫຼາຍ, ເຂົາເຈົ້າຢາກຢູ່ຫ່າງຈາກພວກເຮົາ ” ຕອນນີ້ຄອບຄົວ ເກໂຣ ບໍ່ພຽງແຕ່ຈະສາມາດພົບກັບໝູ່ ແລະ ຄອບຄົວໄດ້ດ້ວຍ ຕົນເອງ, ແຕ່ເຂົາ ເຈົ້າຍັງໄດ້ວາງແຜນການເດີນທາງທີ່ລໍຖ້າມາດົນນານ ຍ້ອນວ່າ ເຂົາເຈົ້າໄດ້ສັກຢາແລ້ວ ເຂົາເຈົ້າໄດ້ສາລະພາບດ້ວຍຄວາມອາຍໜ້ອຍນຶ່ງວ່າ ເຂົາເຈົ້າໄດ້ຈອງການພັກຜ່ອນຂະໜາດນ້ອຍ ໃນວັນທີ່ເຂົາເຈົ້າໄດ້ສັກຢາຄົບ ທ່ານ ເອັດເຫວີດ ເກໂຣ, ນັກສະແດງ ໄດ້ກ່າວວ່າ “ເພື່ອທີ່ຈະໄປພັກໃນຕູບໄມ້ ແລະ ຮູ້ສຶກວ່າມັນບໍ່ເປັນຫຍັງທີ່ຈະເຮັດແນວນັ້ນ ມັນບໍ່ແມ່ນວ່າພວກເຮົາຈະໄປ ເພື່ອມ່ວນຊື່ນເອົາແທ້ເອົາວ່າ ພວກເຮົາໄປບ່ອນທີ່ພວກເຮົາໄດ້ສະຫຼອງ ຮັນນີມູນ ຂອງພວກເຮົາເມື່ອ 35 ປີທີ່ຜ່ານມາ “ ແລະ ທ່ານນາງ ມາໄຣກີ ໄດ້ກ່າວຕື່ມວ່າ ໃນທີ່ສຸດລາວກໍສາມາດທີ່ຈະນັດ ເຮັດຜົນຢູ່ຮ້ານເສີມ ສວຍ, ເປັນສິ່ງທີ່ລາວລໍຖ້າເຮັດບໍ່ໄດ້ແລ້ວ ທ່ານນາງ ມາໄຣກີ ເກໂຣ ໄດ້ກ່າວວ່າ “ມື້ອື່ນ ຂ້າພະເຈົ້າຈະໄປຕັດຜົມ ເປັນຄັ້ງທຳອິດ, ແມ່ນແລ້ວ ເພາະວ່າຜົມຂອງເຂົາເຈົ້າປົກກະຕິຈະຮອດໜີ້ ພວກເຮົາຫາກໍ່ໄດ້ອອກຈາກຄຸກ, ພວກເຮົາຮູ້ສຶກເປັນອິດສະຫຼະ ແລະ ຕື່ມເຕັ້ນຫຼາຍ ພວກເຮົາຮູ້ສຶກວ່າ ອ່າ… ແລະ ຂ້າພະເຈົ້າກໍບໍ່ໄດ້ຂັບລົດເປັນປີ ແລ້ວເຊັ່ນກັນ, ຍັງບໍ່ໄດ້ຂັບລົດໄປໄສເທື່ອ ” ຫຼາຍກວ່າ 100 ລ້ານຄົນໃນ ສະຫະລັດ ແມ່ນໄດ້ຮັບຢາວັກຊີນ COVID ຢ່າງໜ້ອຍນຶ່ງໂດສ ຄົນອາເມຣິກັນ ອາຍຸສູງກວ່າ 65 ປີຈຳນວນຫຼາຍກວ່າເຄິ່ງນຶ່ງ ແມ່ນໄດ້ສັກຢາຄົບແລ້ວ ລັດຖະບານທ່ານ ໄບເດັນ ໄດ້ສັນຍາວ່າ ພາຍໃນທ້າຍເດືອນເມສາ, ຄົນອາເມຣິກັນ ທຸກຄົນຈາກອາຍຸ 18 ປີຈະສາມາດໄດ້ຮັບການສັກຢາ, ເປັນການເປີດຄວາມເປັນໄປໄດ້ ສຳລັບປະຊາຊົນທີ່ຈະສືບຕໍ່ຊີວິດທີ່ເຂົາເຈົ້າໄດ້ປະໄວ້ ໃນເດືອນ ມີນາ 2020